2023.6.16.
HU
Az Európai Unió Hivatalos Lapja
C 214/123 2023. január 19., csütörtök
P9_TA(2023)0017
Az Európai Beruházási Bank pénzügyi tevékenységeinek ellenőrzése – 2021. évi éves jelentés Az Európai Parlament 2023. január 19-i állásfoglalása az Európai Beruházási Bank pénzügyi tevékenységeinek ellenőrzéséről – 2021. évi éves jelentés (2022/2153(INI)) (2023/C 214/12)
Az Európai Parlament, — tekintettel az Európai Beruházási Bank (EBB) „Az innovációs válasz” című, 2022. január 27-én közzétett, 2021. évi tevékenységi jelentésére, — tekintettel az EBB 2021. évi pénzügyi jelentésére és az EBB 2021. évi finanszírozási és hitelfelvételi tevékenységéről szóló jelentésére, amelyeket 2022. május 5-én tettek közzé, — tekintettel az EBB-csoport 2021. január 20-án közzétett operatív tervére, — tekintettel az EBB „Building a smart and green Europe in the COVID-19 era” [Intelligens és zöld Európa kiépítése a Covid19-korszakban] című, 2020/2021-es beruházási jelentésére, amelyet 2021. január 21-én tettek közzé, — tekintettel az EBB-csoport 2021–2025 közötti időszakra vonatkozó klímabanki ütemtervének végrehajtási tervére, amelyet az EBB igazgatótanácsa 2020. november 14-én fogadott el és 2020. december 14-én tett közzé, — tekintettel az EBB 2020 novemberében elfogadott és 2020. november 15-én közzétett klímastratégiájára, — tekintettel az EBB-csoport 2022. július 6-án közzétett fenntarthatósági jelentésére, — tekintettel az EBB-csoport 2022. február 2-án elfogadott környezeti és társadalmi fenntarthatósági keretére, — tekintettel az EBB Számvizsgáló Bizottságának 2021. évi éves jelentéseire, amelyeket 2022. július 21-én tettek közzé, — tekintettel az EBB csalás kivizsgálásáról szóló 2021.
évi tevékenységi jelentésére, amelyet 2022. július 7-én tettek közzé, — tekintettel az Európai Beruházási Bank Közbeszerzési Panaszbizottságának a közbeszerzési panaszokkal kapcsolatos tevékenységeiről szóló, 2022. április 7-i 2021. évi éves jelentésére, — tekintettel az EBB, az Európai Beruházási Alap (EBA) és az Európai Ügyészség által 2021. december 7-én aláírt munkamegállapodásra, — tekintettel az EBB szabályszerűségről szóló 2021.
évi tevékenységi jelentésére, amelyet 2022.
augusztus 25-én tettek közzé, — tekintettel az EBB-csoport „Supporting the counterparties on their pathways to align with the Paris Agreement (Paris Alignment for Counterparties)” [A szerződő felek támogatása a Párizsi Megállapodáshoz való igazodás folyamatában (A szerződő felek igazodási kerete a Párizsi Megállapodáshoz)] című, 2021. október 26-án közzétett PATH-keretrend­ szerére, — tekintettel az EBB-csoport 2021.
augusztus 5-én közzétett csalás elleni politikájára, — tekintettel az EBB etikai és megfelelési bizottságának 2022. április 8-án közzétett 2020. évi éves jelentésére és a bizottság működési szabályzatára, — tekintettel az EBB csoport személyzetére, az ellenőrző bizottság tagjaira és az irányítóbizottságra vonatkozó magatartási kódexekre,